CELEX: 62012CN0593
Language: da
Date: 2012-12-18 00:00:00
Title: Sag C-593/12 P: Appel iværksat den 18. december 2012 af Lancôme parfums et beauté & Cie til prøvelse af dom afsagt af Retten (Ottende Afdeling) den 5. oktober 2012 i sag T-204/10 — Lancôme parfums et beauté & Cie mod Kontoret for Harmonisering i det Indre Marked (Varemærker og Design)

23.2.2013   
            
            
               DA
            
            
               Den Europæiske Unions Tidende
            
            
               C 55/7
            
         Appel iværksat den 18. december 2012 af Lancôme parfums et beauté & Cie til prøvelse af dom afsagt af Retten (Ottende Afdeling) den 5. oktober 2012 i sag T-204/10 — Lancôme parfums et beauté & Cie mod Kontoret for Harmonisering i det Indre Marked (Varemærker og Design)
   (Sag C-593/12 P)
   2013/C 55/10
   Processprog: engelsk
   
      Parter
   
   
      Appellant: Lancôme parfums et beauté & Cie (ved Rechtsanwalt A. von Mühlendahl)
   
      De andre parter i appelsagen: Kontoret for Harmonisering i det Indre Marked (Varemærker og Design) (KHIM) og Focus Magazin Verlag GmbH
   
      Appellanten har nedlagt følgende påstande
   
   
               —
            
            
               Ophævelse af dom afsagt af Retten den 5. oktober 2012 i sag T-204/10.
            
         
               —
            
            
               Harmoniseringskontoret tilpligtes at betale omkostningerne i forbindelse med sagen for Domstolen og sagen for Retten samt omkostningerne i forbindelse med sagen for appelkammeret ved Harmoniseringskontoret.
            
         
      Anbringender og væsentligste argumenter
   
   Appellanten har gjort gældende, at den appellerede dom bør ophæves af følgende grunde:
   
                
            
            
               For det første har appellanten gjort gældende, at Retten har tilsidesat EF-varemærkeforordningens (1) artikel 53, stk. 1, sammenholdt med artikel 8, stk. 1, litra b), idet den fastslog, at Harmoniseringskontoret med rette fandt, at COLOR FOCUS skulle erklæres ugyldigt på grund af risiko for forveksling.
            
         
                
            
            
               For det andet har appellanten gjort gældende, at Retten begik en omstødelig retlig fejl, idet den afviste appellantens påstand om, at påberåbelsen af rettigheder på grundlag af varemærket FOCUS udgjorde »misbrug af rettigheder«.
            
         
      (1)  Rådets forordning (EF) nr. 207/2009 af 26.2.2009 om EF-varemærker, EUT L 78, s. 1.